בית הכנסת כתר התורה

בית כנסת כתר תורה ( באנגלית: Keter Torah Synagogue בערבית: كنيس كتر التوراة ) הוא בית כנסת יהודי בעיר סוסה בתוניסיה.

היסטוריה 

בעיר סוסה הייתה קהילה יהודית תוניסאית גדולה עוד מהתקופה של אימפריית קרתגו. במפקד אוכלוסין שהתקיים בשנת 1853 נמצא שהאוכלוסייה היהודית בעיר סוסה מנתה 400 משפחות יהודיות.

בשנת 1913 נבנה בית הכנסת "כתר תורה" ביוזמת הרב יוסף גז, רבה הראשי של סוסה והרב הראשי הראשון של תוניסיה. בית הכנסת היה בית הכנסת המרכזי בעיר.

בשנת 1946 מנתה הקהילה היהודית בסוסה 3,500 נפש. עם הזמן התמעטה האוכלוסייה היהודית בעיר, במיוחד לאחר הקמת מדינת ישראל. נכון לשנת 2006 נותרו בסוסה 36 יהודים בלבד. בעבר היו בסוסה שישה בתי כנסת, נכון לשנת 2020 רק בית הכנסת כתר תורה נשאר פעיל.

ב־6 בדצמבר 2019 הודיע המכון למורשת הלאומית של תוניסיה שבית הכנסת כתר תורה הוכנס לרשימת אתרי המורשת של ארגון החינוך, המדע והתרבות האסלאמי העולמי.

ראו גם 
 יהדות תוניסיה

לקריאה נוספת

קישורים חיצוניים
 רקע היסטורי, בית הכנסת כתר תורה בסוסה, תוניסיה, באתר אליאנס סטורי
 אודות הרב יוסף גז מקים ואודות בית הכנסת כתר התורה, באתר hyomi.org
 אודות בית הכנסת כתר התורה באתר archiqoo

הערות שוליים 

תוניסיה: בתי כנסת
ציטוט עם תסריט בשפה זרה (ערבית)